
гр. Силистра, ул.” П.Мутафчиев” № 80, тел.: 086/818 446, факс: 086/823 917

e-mail: mbalss@abv.bg
Р Е Ш Е Н И Е
№24/27.06.2018 г.
За определяне  на изпълнител на обществена поръчка.
          На основание чл.108 т.1  от ЗОП и отразени резултати в протоколи и окончателен доклад във връзка с чл. 103 ал. 3 от ЗОП на комисия назначена със Заповед №АД-01-176/14.06.2018г. назначена за разглеждане и оценка на офертите на участниците в процедура тип  „публично състезание” с предмет - „Доставка, монтаж, пускане в експлоатация, обучение за работа и гаранционна поддръжка на фабрично нова медицинска апаратура за нуждите на „МБАЛ-Силистра” АД гр. Силистра, включваща 2 /две/ самостоятелно обособени позиции" с прогнозна стойност  250 000 лв. без ДДС.

      Процедурата е открита с Решение №22/21.05.2018г. и публикувана под номер 01098-2018-0003 в РОП. 
Оферти за участие са представили участниците:

1.„Марвена Диагностика” ЕООД, оферта с вх. №АД-24-857/11.06.2018г. час: 9.50;

2.„Фрезениус Медикъл Кеър България” ЕООД, оферта с вх. №АД-24-858/11.06.2018г. час: 9.55;

3.„Медицинска Техника Инженеринг” ООД, оферта с вх. вх. №АД-24-862/12.05.2018г. час: 11.45;

В доклада си по чл. 103 ал. 3 комисията е предложила на възложителя да бъде отстранен  на основание чл. 107  т. 2 б „а” от ЗОП - участника:

1.„Марвена Диагностика” ЕООД, оферта с вх. №АД-24-857/11.06.2018г. час: 9.50 с мотиви за отстраняване:

- за позиция №1:

 - в т. 15 от  техническата спецификация, Възложителят е заложил изискването апаратите да притежават ултразвуков въздушен детектор 22 мм.  От приложения от Участника каталог е видно, че предлаганият апарат е оборудван с ултразвуков детектор, но липсват данни в потвърждение за изискването за 22 мм., като цитираната от Участника страница от Ръководството на оператора А179 не съдържа никаква информация за този детектор.  

- в т. 23 от  техническата спецификация, Възложителят е заложил изискването апаратите да притежават централизирано блокиране на ходовата част и блокиращ механизъм на куплунгите на диализатния разтвор. От представените от Участника материали се установява, че предлаганият апарат не разполага с централна спирачка на ходовата част. Участникът не е представил данни в потвърждение на изискването за блокиращ механизъм на куплунгите на диализатния разтвор.

- в т. 24 от техническата спецификация, Възложителят е заложил изискването апаратите да имат автоматично адаптиране на диализатния поток на база на зададения кръвен поток и да могат да преизчисляват ефективния кръвен поток при работа с различни сегменти на кръвната линия. Да притежават апирогенен филтър за диализната течност с площ на мембраната не по-малка от 2,2 кв.м с вградена система за контрол на отработеното време и предварителна информация за смяна на филтъра.  От приложените от Участника материали е видно, че предлаганият апарат разполага с апирогенен филтър, като не е посочената площта на неговата мембрана. В представените от Участника доказателства липсват данни в потвърждение на изискването за автоматично адаптиране на диализатния поток на база на зададения кръвен поток и възможността за преизчисляване на ефективния кръвен поток, когато се използват различни сегменти на кръвната линия.

- в т. 25 от техническата спецификация, Възложителят е заложил изискването апаратите да притежават вградена батерия с капацитет не по-малък от 3 Ah при 18 V и да бъде оборудван с топлообменник. Да имат възможност за включване към информационна система. Участникът е посочил наличие на батерия и възможност за включване към информационна система, но не е представил доказателства, че предлаганият от него апарат е оборудван с топлообменник. 

- в т. 26 от техническата спецификация, Възложителят е заложил изискването апаратите да притежават полуавтоматично инсталиране на помпения сегмент на кръвната линия и да имат автоматизирана програма за почистване с хлорен препарат от лицевата част на апарата. Участникът не представил доказателства за наличието на възможност за провеждане на автоматизирана програма за почистване с хлорен препарат от лицевата част на апарата. Участникът не е представил доказателства за наличието на възможност за полуавтоматично инсталиране на помпения сегмент на кръвната линия. 

- за позиция №2  - предлаганата ортопедична маса не е с ексцентрична централна колона; от посочените на  стр 3 и 4 от каталога на участника не е видно за наличието на функция Stand-by, която да се активира след не повече от 90 секунди след последната му употреба; липсва информация, че централното заключване се активира механично с педал от основата на масата; тренделенбург до 30º, което не отговаря на минималните изискуеми технически параметри от 45º; секция крака нагоре до 15º , което не отговаря на мининалните изискуеми технически параметри от не по-малко от +20°; секцията гръб не е разделена на две части и поради тази причина не може да се постигне повдигане от не по-малко от 230 градуса. Предложената маса има функция Flex, при която има чупене между секция гръб и секция седалище до 220 градуса, а не на самата секция гръб; от приложения каталог не е видно дали има приставка с матрак за трансфериране на пациента.

На основание чл. 107 т. 2 б „а” комисията предлага на възложителят да  отстрани  от участие в процедурата „Марвена Диагностика” ЕООД, оферта с вх. №АД-24-857/11.06.2018г. час: 9.50; по позиция №1 и позиция №2, тъй като представената оферта не отговаря на предварително обявените от възложителя условия на поръчката. 
В доклада си по чл. 103, ал. 3 от ЗОП комисията е класирала въз основа на икономически най-изгодната оферта, която се определи по критерия за възлагане: „най-ниска цена” както следва:

- по позиция №1: 

Първи - „Фрезениус Медикъл Кеър България” ЕООД, оферта с вх. №АД-24-858/11.06.2018г. час: 9.55;

- по позиция №2:

Първи - „Медицинска Техника Инженеринг” ООД, оферта с вх. вх. №АД-24-862/12.05.2018г. час: 11.45;

Класирането на участниците се основава на извършеното от комисията оценяване,  съобразно предварително обявения критерий. Оценяването на допуснатите участници  е извършено след установяване съотвествието на офертите с изискванията за личното състояние  и поставените от възложителя критерии за подбор, както и установено съответствие  на офертите с предварително обявените условия.
 В доклада си по чл. 103, ал. 3 от ЗОП комисията предлага на  възложителя да бъде сключен договор с класирания на първо място участник по позиции както следва:

- по позиция №1 с „Фрезениус Медикъл Кеър България” ЕООД,  класиран на първо място.
- по позиция №2 с „Медицинска Техника Инженеринг” ООД класиран на първо място.
Предвид горното

Р Е Ш И X :
І. Отстранявам на основание чл.107 т. 2 б „а” от ЗОП с посочените по-горе мотиви за отстраняване участника:
- „Марвена Диагностика” ЕООД, оферта с вх. №АД-24-857/11.06.2018г. час: 9.50 по позиции №1 и №2; 
ІІ. Предвид горното, като взех предвид, че за участниците са изпълнени условията по чл. 109 от ЗОП, на основание чл. 108 от ЗОП определям:

1. За изпълнител на обществената поръчка с предмет:   „Доставка, монтаж, пускане в експлоатация, обучение за работа и гаранционна поддръжка на фабрично нова медицинска апаратура за нуждите на „МБАЛ-Силистра” АД гр. Силистра, включваща 2 /две/ самостоятелно обособени позиции" с прогнозна стойност  250 000 лв. без ДДС.

определям по позиции участника както следва :
- по позиция №1 с „Фрезениус Медикъл Кеър България” ЕООД,  класиран на първо място.
- по позиция №2 с „Медицинска Техника Инженеринг” ООД класиран на първо място.
2.С определения за изпълнител участник да се сключи договор за обществена поръчка в едномесечен срок след влизане в сила на решението за определяне на изпълнител (който е 10-дневен от получаването от всички участници на настоящото решение), но не преди изтичане на 14-дневен срок от уведомяването на участниците за решението за определяне на изпълнител.

3. При подписването на договора, изпълнителят следва да представи документи за доказване липсата на основания за отстраняване / освен  когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път/:

· за обстоятелствата по чл. 54, ал. 1, т. 1 от ЗОП - свидетелство за съдимост;

· за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на кандидата или участника;

                     - за обстоятелството по чл. 54, ал. 1, т. 6 - удостоверение от органите на Изпълнителна агенция "Главна инспекция по труда"; 
                    - гаранция за изпълнение в размер на 5 % върху прогнозната стойност на договора без ДДС.

4. Настоящото решение да бъде изпратено до участниците в тридневен срок от издаването му на основание чл. 43 ал. 1 и ал. 2 от ЗОП. В деня на изпращането решението, докладът и протоколите от работата на комисията да бъдат публикувани в профила на купувача, при условията на чл. 24, ал. 1 т.5  от ППЗОП.

5. Информация за сключения договор да се изпрати в АОП за вписване в Регистъра на обществените поръчки, в срок до 30 дни след сключването на договора.

6. В деня на публикуването на обявлението за възлагане на обществената поръчка договорът за обществена поръчка да се публикува в профила на купувача.

7. Документацията по провеждането на процедурата да се съхранява до изтичането на 5 години след приключване изпълнението на договора.
8. Съгласно чл.42, ал.2 , т.2 от ЗМИП участника да представи  писмена декларация с цел установяване дали лицето попада в някоя от категориите по чл. 36 от ЗМИП, т.е. видна политическа личност.

9. Съгласно чл.59, ал.1, т.3 от ЗМИП - участника да представи  писмена декларация с цел идентифицирането на всяко физическо лице, което е действителен собственик на клиент – юридическо лице или друго правно образование.

10. Съгласно чл.66, ал.2 участника да представи писмена декларация с цел изясняване  произхода на средствата.

 Горепосочените основания в т. 8-10 са императивно регламентирани в ЗМИП и задължават Възложителя да изиска декларирането на съответните обстоятелства. Поради липсата на посочен образец на декларации, както и липсата на приет към настоящия момент Правилник за прилагане на Закона, Възложителят  изисква декларирането на тези обстоятелства да се извършва в свободен текст.

Протоколите и докладът на комисията са публикувани на профила на купувача на адрес: http://mbal-silistra.bg/tender.
Решението може да бъде обжалвано в 10-дневен срок от получаването му, пред Комисията за защита на конкуренцията с копие до възложителя. След изтичане срока на обжалване и неподадени жалби, считайте решението за покана за сключване на договор
27.06.2018 г.                                             Изпълнителен директор: …………………………






/д-р Даниела Димитрова Костадинова/
